Document ID: 31991D0164

ΑΠΟΦΑΣΗ ΤΗΣ ΕΠΙΤΡΟΠΗΣ της 20ής Δεκεμβρίου 1990 σχετικά με τις αιτήσεις επιστροφής των δασμών αντιντάμπινγκ που έχουν εισπραχθεί για ορισμένες εισαγωγές μονομερούς οξικού βινυλίου καταγωγής Ηνωμένων Πολιτειών Αμερικής ( Gantrade ( UK ) Ltd ) ( Τα κείμενα στην αγγλική, γαλλική και ολλανδική γλώσσα είναι τα μόνα αυθεντικά ) ( 91/164/ΕΟΚ )
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό ( ΕΟΚ ) αριθ . 2423/88 του Συμβουλίου της 11ης Ιουλίου 1988 για την άμυνα κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Οικονομικής Κοινότητας ( 1 ), και ιδίως το άρθρο 16,
Εκτιμώντας ότι :
Α . ΔΙΑΔΙΚΑΣΙΑ
( 1 ) Με τον κανονισμό ( ΕΟΚ ) αριθ . 2357/87 ( 2 ), το Συμβούλιο τροποποίησε τον κανονισμό ( ΕΟΚ ) αριθ . 1282/81 ( 3 ) για την επιβολή οριστικού δασμού αντιντάμπινγκ στις εισαγωγές μονομερούς οξικού βινυλίου καταγωγής Ηνωμένων Πολιτειών Αμερικής . Το ποσοστό του δασμού αντιντάμπινγκ καθορίστηκε σε 6 % για την αμερικανική εταιρεία Gantrade Corporation .
( 2 ) Με τον κανονισμό ( ΕΟΚ ) αριθ . 490/90 ( 4 ) το Συμβούλιο ακύρωσε τον κανονισμό ( ΕΟΚ ) αριθ . 2357/87 και περάτωσε τη διαδικασία αντιντάμπινγκ όσον αφορά τις εισαγωγές μονομερούς οξικού βινυλίου καταγωγής Ηνωμένων Πολιτειών Αμερικής . Από αυτό συνάγεται ότι, από τις 2 Μαρτίου 1990, δεν εφαρμόζεται κανένας δασμός αντιντάμπινγκ σ' αυτές τις εισαγωγές .
( 3 ) Με την απόφαση 90/460/ΕΟΚ ( 5 ), στην οποία περιλαμβάνεται η γενική έκθεση των πραγματικών περιστατικών, της διαδικασίας και της επιχειρηματολογίας που προέβαλε η αιτούσα εταιρεία, η Επιτροπή χορήγησε στην εταιρεία Gantrade UK Ltd, Bishops Stortford, Ηνωμένο Βασίλειο, μερική επιστροφή των δασμών αντιντάμπινγκ που καταβλήθηκαν για τις εισαγωγές οξικού μονομερούς βινυλίου που πραγματοποίησε η αμερικανική εταιρεία Gantrade Corporation κατά την περίοδο Αυγούστου 1987 - Μαρτίου 1989 . Η εν λόγω απόφαση ανέφερε ότι οι αιτήσεις που υπέβαλε η εταιρεία για την περίοδο από την 1η Απριλίου 1989 έως την 1η Μαρτίου 1990, ημερομηνία κατά την οποία έληξε η ισχύς του δασμού αντιντάμπινγκ, θα αποτελούσαν αντικείμενο, μετά από επαληθεύσεις, μεταγενέστερης απόφασης .
(4 ) Η εταιρεία Gantrade, που πραγματοποίησε τις εισαγωγές της στο Βέλγιο, υπέβαλε αιτήσεις για την επιστροφή ποσών συνολικού ύψους (. . . ) βελγικών φράγκων ( 6 ) σχετικά με αυτήν τη δεύτερη περίοδο .
( 5 ) Μετά από επαλήθευση των αποδεικτικών στοιχείων που προσκομίσθηκαν, η αιτούσα εταιρεία ενημερώθηκε σχετικά με τα αποτελέσματα της εξέτασης και είχε την ευκαιρία να υποβάλει τις παρατηρήσεις της .
( 6 ) Σύμφωνα με το άρθρο 16 παράγραφος 2 του κανονισμού ( ΕΟΚ ) αριθ . 2423/88, η Επιτροπή ενημέρωσε τα κράτη μέλη σχετικά με τη γνώμη της όσον αφορά τη δυνατότητα αποδοχής και το βάσιμο των αιτήσεων . Κανένα κράτος μέλος δεν προέβαλε αντίρρηση .
Β . ΠΑΡΑΔΕΚΤΟ ΤΩΝ ΑΙΤΗΣΕΩΝ
( 7 ) Οι αιτήσεις κρίνονται παραδεκτές εφόσον υποβλήθηκαν σύμφωνα με την κοινοτική νομοθεσία αντιντάμπινγκ, ιδίως όσον αφορά τις προθεσμίες .
Γ . ΕΞΕΤΑΣΗ ΤΟΥ ΒΑΣΙΜΟΥ ΤΩΝ ΑΙΤΗΣΕΩΝ
( 8 ) Οι αιτήσεις που αφορούν τους δασμούς οι οποίοι καταβλήθηκαν για τις εισαγωγές οξικού μονομερούς βινυλίου που πραγματοποίησε η εταιρεία Gantrade UK Ltd από τον Απρίλιο 1989 έως την 1η Μαρτίου 1990 φαίνονται βάσιμες . Το πραγματικό περιθώριο του ντάμπινγκ, που υπολογίσθηκε, όπως και για την προηγούμενη απόφαση 90/460/ΕΟΚ, σύμφωνα με την ίδια μέθοδο με εκείνη που είχε χρησιμοποιηθεί κατά τη διάρκεια της αρχικής έρευνας, θεωρήθηκε ανύπαρκτο . Υπό αυτές τις συνθήκες, πρέπει να γίνουν αποδεκτές όλες οι αιτήσεις επιστροφής που υπέβαλε η εταιρεία Gantrade UK Ltd για τις εισαγωγές προς την Κοινότητα μονομερούς οξικού βινυλίου καταγωγής Ηνωμένων Πολιτειών Αμερικής, οι οποίες εισαγωγές πραγματοποιήθηκαν από αυτήν την εταιρεία από τον Απρίλιο 1989 έως την 1η Μαρτίου 1990 .
Δ . ΠΟΣΑ ΠΟΥ ΘΑ ΕΠΙΣΤΡΑΦΟΥΝ
( 9 ) Για τους λόγους που αναφέρονται ανωτέρω, η αιτούσα εταιρεία έχει δικαίωμα στην επιστροφή (. . . ) βελγικών φράγκων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ : Άρθρο 1
Γίνονται αποδεκτές οι αιτήσεις επιστροφής των δασμών αντιντάμπινγκ που υπέβαλε η εταιρεία Gantrade Uk Ltd για την περίοδο από τον Απρίλιο 1989 έως την 1η Μαρτίου 1990 για το ποσό των (. . . ) βελγικών φράγκων . Άρθρο 2
Το ποσό που αναφέρεται στο άρθρο 1 επιστρέφεται από τις αρχές του Βασιλείου του Βελγίου . Άρθρο 3
Η παρούσα απόφαση απευθύνεται στο Βασίλειο του Βελγίου και στην εταιρεία Gantrade UK Ltd, Bishops Stortford, Ηνωμένο Βασίλειο . Βρυξέλλες, 20 Δεκεμβρίου 1990 .

Labels: 1
2
4
18